**KNJIGA ČASA**

Življenje je kot knjiga

katere avtor si ti.

Popisani listi so vsebina

z vsem kar se zgodi.

Malo prazni, malo polni

so ta prvi listi tvoji.

Polni sreče in veselja

včasih joka in mišljenja.

Naslednji listi so bolj temni,

so stresni in bolj resni.

Občasno so neumni,

a tudi dobrih doživetij polni.

Dolžnosti, odgovornosti,

preizkušnje in izkušnje-

vse to te doleti,

ko te doba odraslosti dohiti.

Ko knjiga časa h kraju prihaja,

se preteklost hitreje pozablja.

Življenje sivi, spomin bledi

in ples življenja se počasneje vrti.

S časom pa je vse bolj prazno.

Pisalo se ustavlja,

listi pa že neučakano nazaj hitijo

pokazati ti knjigo tvojega življenja.